ཆོགས་རྫས་ཀྱི་སྦྱོར་བ་སྟེ༔ རིན་ཆེན་ལྔ་དང་སྨན་མཆོག་བརྒྱད༔ བཟང་པོ་དག་དང་
སྨན་སྤོས་ལྔ༔ འབྲུ་ལྔ་དྲི་ལྔ་བཅས་ཏེ་སྦྱར༔ བཟླས་ཆོགས་བདེར་གཤེགས་ཐུགས་
ཀྱི་འཛབ༔ ཡང་གསང་ཐབས་ཀྱི་མཆོག་རྒྱུ་བཤད༔ དྲན་ཆོགས་གྲོལ་སངས་རྒྱས་
པའི་མཆོག༔ ཏིང་འཛིན་གསལ་བ་ཡེ་ཤེས་སྒྲུབ༔ མཐོང་ཆོགས་མྱང་ངན་མ་གྲུབ་
པ༔ བདེར་གཤེགས་ཐུགས་རྗེ་ལས་བྱུང་བའི༔ བྱེ་མ་ཨ་ཀྲུང་ཞེས་བྱ་བ་ལ༔ སྟོན་པ་
བདག་གི་མཚལ་གྱི་བྲན༔ འོག་ཕྱོགས་ཀླུ་གྲུབ་ལ་ཐོབ་པ༔ སྟོན་པ་བདག་གི་ཁམས་
ཀྱི་བྲན༔ འཇིམ་པ་བག་བཅས་མཐོང་གྲོལ་བ༔ གང་གིས་གྲུབ་པ་དེ་མཐོང་གྲོལ༔
ཚེ་འདིར་སངས་རྒྱས་འགྲུབ་པའི་ཐབས༔ བདག་གིས་དམུ་རིགས་རྒྱལ་བར་བཞག༔
ཅེས་བདེར་གཤེགས་དགོངས་པ་ཀུན་འདུས་པ་ཐུགས་སྒྲུབ་ཡིད་བཞིན་ནོར་བུ་ལས༔
རྗེས་བྱ་ཕྲིན་ལས་བཞི་རུ་བསྟན་པའི་ལེའུ་སྟེ་བཅུ་གཉིས་པའོ༔༔ ༔༔
༧ ཡང་གསུངས་པ༔ ཉོན་ཅིག་ནམ་མཁའི་ངང་ཚུལ་དང་༔ འདུས་པའི་འཁོར་
རྣམས་མ་ཡེང་ཉོན༔ བདེར་གཤེགས་དགོངས་པ་ཀུན་འདུས་ཀྱི༔ ཐུགས་སྒྲུབ་ཡིད་
བཞིན་ནོར་བུ་ལས༔ བྱིན་རླབས་དབང་གི་ཕྲིན་ལས་ལ༔ དབེན་པའི་གནས་སུ་
གཞུང་སྲེང་ནས༔ ཕུན་སུམ་འཚོགས་པའི་རྫས་དང་ཆས༔ རྩ་གསུམ་དབང་བཞི་
ཐབས་སུ་ཞུ༔ རྒྱུད་དབང་རྒྱས་འབྲིང་བསྡུས་པ་ཞུ༔ དབང་ཡོན་ཆགས་མེད་ལུས་
ཡོན་འབུལ༔ དབང་རྟགས་དར་གྱི་ཅོ་པན་དང་༔ ལི་ཁྲི་གུར་གུམ་སན་འདུ་ར༔
དཔྲལ་བར་འཁུར་ཆོས་ཐེག་ལེ་བྱ༔ ལྷ་དབང་ལུས་ལ་གསུངས་དབང་ངག༔ བོན་
དབང་སེམས་ལ་རྫས་དབང་གཙུགས༔ དབང་རྫས་ང་མེད་ང་ཆེ་བ༔ ང་རྒྱལ་བཀྲ་
ཤིས་སྨོན་ལམ་བྱ༔ ཞེས་བདེར་གཤེགས་དགོངས་པ་འདུས་པ་ཐུགས་སྒྲུབ་ཡིད་
བཞིན་ནོར་བུ་ལས་བྱིན་རླབས་དབང་གི་ཕྲིན་ལས་བསྟན་པའི་ལེའུ་སྟེ་བཅུ་གསུམ་
པའོ༔༔ ༔༔
267

གསུང་རབ་སྒོ་མཛོད་རིན་པོ་ཆེའི་གླེགས་བམ།
144
༧ ཡང་གསུངས་པ༔ ཉོན་ཅིག་ནམ་མཁའི་ངང་ཚུལ་དང་༔ འདུས་པའི་འཁོར་
རྣམས་མ་ཡེང་ཉོན༔ བདེར་གཤེགས་དགོངས་པ་ཀུན་འདུས་ཀྱི༔ ཐུགས་སྒྲུབ་
ཡིད་བཞིན་ནོར་བུ་ལས༔ ཐུགས་དམ་བསྐང་བའི་འཕྲིན་ལས་ལ༔ གཤེན་མཆེད་
དཔོན་གསས་ལྷར་བསྙེན་ནས༔ རྩ་ལག་དམ་ཚིག་ནོད་པའི་རྒྱབ༔ ཆགས་ཉམས་
སོང་ན་ཐུགས་དམ་བསྐང་༔ འགལ་འཁྲུལ་སོང་ན་གསོ་སྦྱང་བྱ༔ མདོས་གཞི་ཕྱི་
སྣོད་རི་རབ་དང་༔ གླིང་བཞི་གླིང་ཕྲན་དཔེ་རུ་ལན༔ མདོས་བསྐང་ནང་བཅུད་
སྲིད་རྩེ་ནས༔ ན་རག་གདར་སོ་ཡན་ཆད་དང་༔ མི་བཅེད་འཇིག་རྟེན་ཐམས་ཅད་
ལེན༔ དེ་དག་བཅའ་སོགས་ཚངས་ལྡན་བྱ༔ ཚོགས་གཏོར་འདོད་ཡོན་སྣ་ཚོགས་ཀྱི༔
བསྐང་པས་བྱེ་བ་ཁྲི་བརྒྱ་སྟོང་༔ མངོན་སྤྱོད་མཆོད་པ་བསམ་ལས་འདས༔ ཏིང་
འཛིན་ཕྱག་རྒྱས་བྱིན་གྱིས་རླབས༔ ཡི་གེ་དཔའ་བོ་འབྲུ་ཡི་སྦྱང་༔ བླ་མེད་མཆོད་
པའི་སྤྲིན་ཆེན་སྤེལ༔ ནམ་མཁའ་རྒྱན་གྱི་མཆོད་བསྐང་འདིས༔ བདེར་གཤེགས་
ཞི་ཁྲོ་དབྱིངས་སུ་བསྐང་༔ དཔོན་སྲས་རིག་འཛིན་མཁའ་རུ་བསྐང་༔ མཁའ་
འགྲོ་དབལ་མོ་ཀློང་དུ་བསྐང་༔ ཕོ་ཉ་ལས་མཁན་གནས་སུ་བསྐང་༔ དམ་བསྐང་
དངོས་གྲུབ་མཆོག་ཐུན་ཞུ༔ དམ་པའི་ཕྲིན་ལས་གནད་དུ་བཅོས༔ དེ་ཡི་ཉམས་པ་
སོར་ཆུད་ཅིང་༔ ཆགས་ཉམས་འགལ་འཁྲུལ་བྱང་དག་ཚངས༔ བསྙེན་སྒྲུབ་ལས་
སྦྱོར་ཕྲིན་ལས་འགྲུབ༔ སངས་རྒྱས་བསྟན་པ་ཆེད་དུ་རྒྱས༔ ཞེས་བདེར་གཤེགས་
དགོངས་པ་འདུས་པ་ཐུགས་སྒྲུབས་ཡིད་བཞིན་ནོར་བུ་ལས༔ ཐུགས་དམ་བསྐང་
བའི་ཕྲིན་ལས་བསྟན་པའི་ལེའུ་བཅུ་བཞི་པའོ༔༔ ༔༔
༧ ཡང་གསུངས་པ༔ ཉོན་ཅིག་ནམ་མཁའི་ངང་ཚུལ་དང་༔ འདུས་པའི་འཁོར་
རྣམས་མ་ཡེང་ཉོན༔ བདེར་གཤེགས་དགོངས་པ་ཀུན་འདུས་ཀྱི༔ ཐུགས་སྒྲུབ་ཡིད་
བཞིན་ནོར་བུ་ལས༔ ལས་བཞི་རྒྱུན་གྱི་ཕྲིན་ལས་ལ༔ སྒྲིབ་སྦྱང་ཚོགས་རྫོགས་དོན་
268

ཐུགས་སྒྲུབ་ཡིད་བཞིན་ནོར་བུ།
ཆེད་དུ༔ མཆོད་སྦྱིན་ཕུན་སུམ་ཚོགས་བྱས་ནས༔ ལས་བཞི་རྒྱུན་ལྔའི་ཞུགས་མ་ལ༔
སྦྱིན་དང་སྲེགས་བླུགས་དམ་སྐང་ཚིམ༔ བླ་མེད་མཆོད་སྤྲིན་བརྒྱ་སྟོང་ཁྲི༔ གྲངས་
དང་ཐུན་དུ་ངེས་བསགས་ཏེ༔ རྒྱལ་བ་མཉེས་ཤིང་དམ་ཅན་བསྐང་༔ ལྷ་སྲིན་
གནོད་ཞི་རིགས་དྲུག་ཚིམ༔ སྒྲིབ་སྦྱངས་ཚོགས་རྫོགས་མཆོག་ཐུན་ཐོབ༔ བསྟན་
པ་དར་རྒྱས་ཞིང་ཁམས་བདེ༔ བཀྲ་ཤིས་སྨོན་ལམ་མཐའ་ཡས་འཐོབ༔ སྣང་སྲིད་
མཆོད་སྦྱིན་ཕྲིན་ལས་ཏེ༔ ལས་ཀྱི་འཆང་ཆེན་སྡེ་བཞིའོ༔༔ ཞེས་གསུངས་ཏེ༔ བདེར་
གཤེགས་དགོངས་པ་ཀུན་འདུས་ཐུགས་སྒྲུབ་ཡིད་བཞིན་ནོར་བུ་ལས་ལས་བཞི་རྒྱུན་
གྱི་འཕྲིན་ལས་བསྟན་པའི་ལེའུ་སྟེ་བཅོ་ལྔ་པའོ༔༔ ༔༔
༧ ཡང་གསུངས་པ༔ ཉོན་ཅིག་ནམ་མཁའི་ངང་ཚུལ་དང་༔ འདུས་པའི་འཁོར་
རྣམས་མ་ཡེང་ཉོན༔ བདེར་གཤེགས་དགོངས་པ་ཀུན་འདུས་ཀྱི༔ ཐུགས་སྒྲུབ་
ཡིད་བཞིན་ནོར་བུ་ལས༔ ཁ་ཚར་ཕྱི་ནང་གསང་གསུམ་སྟེ༔ ཕྱིའི་ལས་ལ་གྱུར་བ་
ཡི༔ སྡང་བའི་དགྲ་ལ་སོགས་པ་བརྒྱད༔ ནང་ཚན་འཇིགས་པ་བརྒྱ་རྩ་བརྒྱད༔ ནང་
གི་རྣམ་པར་རྟོག་པའི་ཚོགས༔ བགེགས་ལ་སོགས་པ་བརྒྱད་དག་གི༔ སྐྱོན་གྱི་ཕུང་
པོ་བརྒྱ་རྩ་བརྒྱད༔ གསང་བ་མ་རིག་པ་ཉིད་ཀྱི༔ བདུད་ཀྱི་དམོད་པ་བརྒྱད་པ་ལ༔
ནང་བསྲེས་བརྒྱ་དང་རྩ་བརྒྱད་དེ༔ དེ་ལ་ཕྱི་ཡི་སྐྱོབས་ཆད་ཀྱི༔ དོན་དུ་བསྟན་པའི་
རྩ་བསྡོམས་ལ༔ བྱམས་པ་ཀུན་གྱི་མར་གྱུར་པས༔ སྐུ་ལྔའི་ཚོགས་བསགས་སྒྲིབ་པ་
སྦྱོངས༔ འཇིགས་སྐྱོབས་བརྒྱད་ཀྱི་རྩ་ཚིགས་བསྟན༔ སོ་སོར་དབྱེ་བ་བརྒྱ་རྩ་བརྒྱད༔
ཉམས་ང་རེ་ལ་སྐྱོབས་བྱེད་ཀྱི༔ མན་ངག་ཟབ་མོ་ངེས་བསྟན་ཏོ༔༔ ཕ་རོལ་བརྒོལ་བ་
ཚན་ཆེ་ན༔ བྱམས་མ་དགྲ་ཡི་གཡུལ་མདོས་བྱ༔ གཟུགས་ཅན་གཟུགས་མེད་ལས་
སྦེད་ན༔ བྱམས་མ་བྱད་ཀྱི་འཁྲུལ་འཁོར་སྒྱུར༔ རྒྱལ་རིགས་རྨོང་སྟེ་གདུང་བ་ཡི༔
བྱམས་མ་རིགས་ཀྱི་འཇིགས་པ་སྐྱོབས༔ ཀླུ་གདོན་ལ་སོགས་ཆར་སད་གང་། འདོད་
269

གསུང་རབ་སྒོ་མཛོད་རིན་པོ་ཆེའི་གླེགས་བམ། 144
པ་དག་ལ་སེང་གེ་སྒྲ༔ མུ་སྟེགས་གཤེད་མ་དར་བའི་ཚེ༔ སྲིད་པ་དེ་ཡི་ལས་ཀྱང་
སྒྲུབ༔ གྲིབ་དང་སྐྱོན་ནི་གང་དག་ལ༔ སེལ་བ་དཀར་བ་གང་ཡང་བསྔགས༔ འཆི་
བདག་གཤིན་རྗེའི་ཁར་སྣན་པས༔ བྱམས་མ་ཚེ་ཡི་འཇིགས་སྐྱོབས་བྱས༔ གཟའ་
སོགས་གདོན་གྱི་དུག་རིགས་ལ༔ འཇོམས་བྱེད་ལྷ་མོའི་དབལ་དུ་སྤྲོ༔ ནང་གི་རྣམ་
རྟོག་འཁྲུལ་པ་ལ༔ སྨེ་བ་བརྩེགས་པའི་རིམ་པ་ལ༔ བསྙེན་དང་སྒྲུབ་དང་བྱབ་དང་
བཀྲུ༔ བཀྲེས་དང་གཤིམ་དང་གཞོམ་དང་གཅོད༔ བསྐུར་དང་སྲེགས་དང་བཟློག་
པར་བྱ༔ གསང་བ་མ་རིག་བདུད་དཔུང་ལ༔ རྟོག་པ་ཀུན་འཇོམས་སྒྲུབ་པ་དང་༔
སྲི་ཀེག་དག་ལ་སྲི་བཟློགས་དང་༔ དམ་སྲི་དག་ལ་དམ་སྲི་རྫོངས༔ ལྷ་སྲིན་སྡེ་བརྒྱད་
དང་སྡེབ་ཚེ༔ དམ་བསྒྲལ་དམ་བཞག་དམ་ལ་དགུགས༔ སྣང་སྲིད་ཞི་བདེ་ཆེན་པོ་
བྱ༔ དམ་རིམས་བྱུང་ན་ཁྲག་མདོས་བཀྱགས༔ མུག་གེ་གཉེན་ལ་གཏའ་གཏེར་སྦ༔
མཚོན་གྱི་ཉན་ལ་གཡུལ་རྒྱལ་དང་༔ མཚོན་གྱི་མི་ཕིག་པ་ཡི་ཆོང་༔ གང་ལའང་དེ་
བཞིན་རྒྱས་པར་བསྟན༔ ཞེས་བདེར་གཤེགས་དགོངས་པ་འདུས་པ་ཐུགས་སྒྲུབ་ཡིད་
བཞིན་ནོར་བུའི་ཁ་ཚར་ཕྱི་ནང་གསང་གསུམ་བསྟན་པའི་ལེའུ་སྟེ་བཅུ་དྲུག་པའོ༔༔
៖៖
༧ ཡང་གསུངས་པ༔ ཉོན་ཅིག་ནམ་མཁའི་ངང་ཚུལ་དང་༔ འདུས་པའི་འཁོར་
རྣམས་མ་ཡེང་ཉོན༔ བདེར་གཤེགས་དགོངས་པ་ཀུན་འདུས་ཀྱི༔ ཐུགས་སྒྲུབ་ཡིད་
བཞིན་ནོར་བུ་ལས༔ བསྐལ་བའི་འགྱུར་བ་ཕྲ་མོ་ལས༔ དུས་ཀྱི་རྩུབ་འགྱུར་སེལ་གཏོ་
ལ༔ འོག་ཕྱོགས་ས་ཡི་སྙིང་པོ་ཡི༔ ལོ་ཟླ་ཞག་དུས་དབང་བྱས་ཀྱི༔ བརྒྱན་མདོས་མ་
ཧེའི་རུ་སྦལ་ལ༔ རི་རབ་དང་ནི་དཀྱིལ་འཁོར་བྱ༔ འབྲུ་སྣའི་རང་མཐུན་གཏའ་ཆེན་
དང་༔ དར་ཟབ་རིན་པོ་ཆེའི་ཚོགས༔ སྨན་དང་ཟས་སྣ་སྟག་གཟིག་རས༔ དཀོར་ཆ་
ལ་སོགས་གཙང་ཡས་ཀྱི༔ དབུས་ཕྱོགས་ས་ཡི་སྙིང་པོ་ནས༔ ས་བདག་གསང་བ་ལག་
ཆེན་དང་༔ ལྷ་མོ་བརྟན་མ་ལ་སོགས་ཏེ༔ དབུས་ཀྱི་རི་རབ་འཛམ་གླིང་དང་༔ གར་
270

ཐུགས་སྒྲུབ་ཡིད་བཞིན་ནོར་བུ།
འདུག་གནས་པའི་ས་བདག་བཅས༔ ཡོན་དང་པད་ཀྱི་བཅོས་ཡག་ཅིང་༔ འགྲམ་
འཁྲུགས་འགལ་བ་ཐམས་ཅད་བསྐང་༔ ཁམས་ཀྱི་ལྷ་བརྒྱད་ལོ་མཛོད་དང་༔ སྐག་
དང་གཤེད་ཀྱི་བདག་པོ་གང་༔ རང་གཟུགས་ཕྱག་རྒྱ་རྫས་ལ་སོགས༔ སྔགས་ཚིགས་
བདེན་པ་ཆེན་པོ་ཡི༔ སྐག་དང་འཁྲུག་འགལ་ཐམས་ཅད་བཅོས༔ མཐུན་པའི་ཕྱག་
གཡང་དཔལ་གསུམ་ལེན༔
ཞེས་བདེར་གཤེགས་དགོངས་པ་འདུས་པ་ཐུགས་སྒྲུབ་
ཡིད་བཞིན་ནོར་བུ་ལས་དུས་ཀྱི་རྩུབ་འགྱུར་སེལ་གཏོ་བཅུ་བདུན་པའོ༔༔ ༔༔
༧ ཡང་གསུངས་པ༔ ཉོན་ཅིག་ནམ་མཁའི་ངང་ཚུལ་དང་༔ འདུས་པའི་འཁོར་
རྣམས་མ་ཡེང་ཉོན༔ བདེར་གཤེགས་དགོངས་པ་ཀུན་འདུས་ཀྱི༔ ཐུགས་སྒྲུབ་ཡིད་
བཞིན་ནོར་བུ་ལས༔ མན་ངག་རྩ་བསྡོམ་མདོ་རྩ་འདི༔ རྒྱུད་ལུང་མན་ངག་ཐམས་
ཅད་དུ༔ བསྙེན་སྒྲུབ་ལས་སྦྱོར་བྱ་ཆ་སྟེ༔ བྱེ་བྲག་སོ་སོར་བྱེ་བ་ན༔ ལེའུ་བརྒྱ་དང་
རྩ་བརྒྱད་བསྟན༔ ནམ་མཁའི་ངང་ཚུལ་ཐུགས་སྤྲུལ་གཤེན༔ བཀྲོལ་བསྡུད་རྒྱས་
འབྲིང་བསྡུད་པའི་དོན༔ མ་འོངས་འབྱུང་འགྱུར་སྤྲུལ་བའི་བུའི༔ སེམས་ཅན་འགྲོ་ལ་
སྨན་པའི་ཆད༔ བཀའ་ཡི་འཁོར་ལོ་བསྐོར་བར་མཛོད༔ བསྟན་པ་རིན་ཆེན་གཉེར་
གཏད་དོ༔༔ བཀའ་ཡིས་རྒྱ་མཚོའི་ཚད་འཛིན་པ༔ སྲུང་མ་སྡེ་བཞི་བོན་གྱི་བདག༔
ཐུགས་སྤྲུལ་ཚེ་ཡི་ཡུམ་གྱུར་ལ༔ མ་བདུད་ནག་མོ་ཡུམ་སྲས་ལྔ༔ བརྟན་མ་སྨན་མོ་
བོན་འདིས་རྒྱུད༔ ཡོངས་སུ་གཏད་དེ་ཐུབ་པར་གྱིས༔ གདམ་བཀྲོལ་སྤེལ་གསུམ་
རྒྱ་གསུམ་མཚམས༔ མ་གཡེལ་བསྲུངས་ཤིག་ས་མ་ཡ༔ ཞེས་གསུངས་ཏེ་བདེར་
གཤེགས་དགོངས་པ་འདུས་པ་ཐུགས་སྒྲུབ་ཡིད་བཞིན་ནོར་བུའི་བཀའ་ཡི་བྱེ་བྲག་
གཉེར་བསྟན་པའི་ལེའུ་སྟེ་བཅོ་བརྒྱད་པའོ༔ ༔༔
༧ དེ་ནས་འཁོར་རྣམས་ཀྱང་སྤྲོ་བ་དང་༔ མོས་པ་རབ་ཏུ་སྐྱེས་ནས་སྟོན་པ་ལ་
མཆོད་པ་བླ་ན་མེད་པའི་སྤྲིན་གྱིས་བརྒྱན་མངོན་སྤྱོད་རོལ་པ་ཆེན་པོ་ཞེས་བྱ་བ་ཕུལ་
271

གསུང་རབ་སྒོ་མཛོད་རིན་པོ་ཆེའི་གླེགས་བམ། 144
ནས༔ གཡས་ནས་གཡོན་དུ་ཐེབ་གསུམ་བསྐོར་ཏེ་མགྲིན་གཅིག་ཏུ་བསྟོད་ ་པ༔ ཨེ་མ་
བདེ་ཆེན་ཁྱབ་བདལ་སྐུ༔ ཐུགས་རྗེ་རྒྱུད་མེད་བསྡུ་བ་བཞིས༔ འགྲོ་དོན་མཐར་ཕྱིན་
སྤྲུལ་པའི་གཤེན༔ གང་འདུལ་དཔལ་གྱི་འོད་ཟེར་གྱི༔ འཕྲོ་བའི་ས་གཞིའི་ཁྱོན་བཅས་
གནོན༔ གཟུགས་སྐུ་རྣམ་གཉིས་སྟོན་མཛད་པ༔ རྫོགས་པའི་སངས་རྒྱས་ཡེ་རྫོགས་
ཀྱི༔ འགྲོ་ལ་བརྩེ་བས་འདིར་བཞུགས་པས༔ ཟླ་མེད་སྟོན་པ་མཆོག་ལ་བསྟོད༔ རྒྱུད་
ཀྱི་རྒྱལ་པོ་ཡོངས་སུ་འཛིན༔ རྒྱུད་ཀྱི་རྒྱལ་པོ་ཡོངས་སུ་སྤེལ༔ རྒྱུད་ཀྱི་རྒྱལ་པོ་ཡོངས་
སུ་བརྩོན༔ བསྟན་པ་རིན་ཆེན་རབ་བརྟན་ཞིང་༔ འགྲོ་དོན་མཐའ་ཡས་འབྱུང་
བའི་ཕྱིར༔ བསྟན་པ་ཚེ་འཛིན་ལྷ་མོ་བདག༔ ཡོངས་སུ་བསྲུང་ཞིང་ཡོངས་སུ་སྐྱོང་༔
བཀའི་ཚད་འཛིན་ངེས་པར་བཟུངས༔ འགྲོ་བའི་དོན་དུ་འབྱུང་བར་བྱ༔ ཅེས་བསྟོད་
ཅིང་གཉེན་བླངས་ན་རྗེས་སུ་ཡིད་རངས་བར་བྱའོ༔༔ སྟོན་པ་ཡང་ཐུགས་ཤིན་ཏུ་
དགྱེས་ནས་སྐུ་ཡི་དཀྱིལ་འཁོར་ནས་འོད་ཟེར་ཕུང་པོ་ལྔ་མཐའ་ཡས་པར་སྤྲོས་ཏེ་
སྟོང་གསུམ་གྱི་སྟོང་ཆེན་པོ་མི་བཅེད་པའི་འཇིག་རྟེན་ཐམས་ཅད་ཀྱང་མངོན་སྤྱོད་
རོལ་པ་ཆེན་པོའི་འོད་ཀྱིས་སྣང་བར་མཛད་མེ་ཏོག་གི་ཆར་མངོན་དུ་ཕབས་ནས་
སྣང་བ་ཆེན་པོའི་ཡོངས་སུ་ཁྱབ་པར་མཛད་དོ༔༔ ཅེས་བདེར་གཤེགས་དགོངས་པ་
འདུས་པ་ཐུགས་གྲུབ་ཡིད་བཞིན་ནོར་བུའི་མཐར་ཕྱིན་བསྟོད་ཅིང་གསོལ་བ་བཏབ་
པར་བསྟན་པའི་ལེའུ་སྟེ་བཅུ་དགུ་པའོ༔༔ ཨུ་ཡཱ་རྒྱ༔ ཨུ་པ་རྒྱ༔ ཨ་ཡེ་རྒྱ༔ ཨཏྠ་རྒྱ༔
ཨེ་ཀ་རྒྱ༔ ཨུ་ཏྲ་རྒྱ༔ གཏེར་རྒྱ༔ སྦས་རྒྱ༔ གསང་རྒྱ༔ ཟབ་རྒྱ༔ གཏད་རྒྱ༔ སྭ་མཱ་ཡཱ༔
རྒྱ་རྒྱ་རྒྱ༔ རིག་འཛིན་གྱི་གཟུགས་བསྙེན་འཛིན་པ་ཀུན་སྣང་རང་གྲོལ་གསང་བའི་ངོ་
བོ་རྩལ་མེད་ཤུགས་འབྱུང་གི་རྣམ་འབྱོར༔ མི་འགྱུར་ཚེ་དབང་གསང་སྔགས་གྲགས་
པས་འབྲུག་ཟླ་བ་དང་པོའི་ཚེས་བཅུའི་ཉི་ཤར་དུ༔ སྤུ་རྒྱལ་གནས་ཀྱི་ལྷོ་ཤར་ཚེ་
ལུང་དཔལ་འབར་གདང་ཅན་བྲག་གི་ངོག་དཀྱིལ་གྱེར་སྤུངས་རིག་འཛིན་ཆེན་པོའི་
272

ཐུགས་སྒྲུབ་ཡིད་བཞིན་ནོར་བུ།
ཕྱག་རྒྱས་གདབ་པ་བཀྲོལ་ནས༔ སྐལ་ལྡན་འདུས་པའི་ཐོག་མར་ཤག་རིགས་བསྟན་
འཛིན་གྲགས་པ་གཙོས་ལྕམ་གྲལ་ལྷན་གྱིས་མཐོང་བར་སྤྱན་དྲངས་ནས༔ སླར་
རིགས་བཞིའི་ནང་ཚན་རིན་ཆེན་རིགས་ཀྱི་གནས་མཆོག་བམ་གྲག་བརྩིགས་པའི་
མཐིལ༔ བདེ་ལྡན་གསང་སྔགས་སྒྲུབ་ཁང་དུ་གཏན་ལ་ཕབ་སྟེ་ཡི་གེ་འདི་ཕྲིན་ལས་
ལྷུན་གྲུབ་ཀྱི་བྱས་པའི་དགེ་ཚོགས་ཀྱིས་བོན་འདི་བསྟན་པ་ཉི་འོད་ས་སྟེང་ཡོངས་ལ་
ཁྱབ་པའི་རྒྱུ་རུ་གྱུར་ཅིག༔ བཀྲ་ཤིས་པར་ཤོག༔ ཞལ་དྲོ༔